Document ID: 31994D0984

ΑΠΟΦΑΣΗ ΤΗΣ ΕΠΙΤΡΟΠΗΣ
της 20ής Δεκεμβρίου 1994
για τον καθορισμό των υγειονομικών όρων και των κτηνιατρικών πιστοποιητικών που απαιτούνται για την εισαγωγή νωπού κρέατος πουλερικών από ορισμένες τρίτες χώρες
(Κείμενο που παρουσιάζει ενδιαφέρον για τον ΕΟΧ)
(94/984/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/494/ΕΟΚ του Συμβουλίου της 26ης Ιουνίου 1991 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπών κρεάτων πουλερικών από τρίτες χώρες (1), όπως τροποποιήθηκε τελευταία από την οδηγία 93/121/ΕΚ (2) και, ιδίως τα άρθρα 11, και 12,
Εκτιμώντας:
ότι, βάσει της απόφασης 94/85/ΕΚ της Επιτροπής (3), όπως τροποποιήθηκε τελευταία από την απόφαση 94/453/ΕΚ (4), θεσπίζεται κατάλογος τρίτων χωρών από τις οποίες επιτρέπεται η εισαγωγή νωπού κρέατος πουλερικών 7
ότι, βάσει της απόφασης 94/438/ΕΚ της Επιτροπής (5), έχουν θεσπιστεί οι γενικές προϋποθέσεις χαρακτηρισμού των τρίτων χωρών όσον αφορά τη γρίπη των ορνίθων και την ψευδοπανώλη των πτηνών σε σχέση με τις εισαγωγές νωπών κρεάτων πουλερικών 7
ότι πρέπει να περιοριστεί το πεδίο εφαρμογής της παρούσας απόφασης στα είδη των πουλερικών που καλύπτονται από την οδηγία 71/118/ΕΟΚ του Συμβουλίου (6), όπως τροποποιήθηκε τελευταία και ενημερώθηκε από την οδηγία 92/116/ΕΟΚ (7) και να θεσπιστούν οι υγειονομικοί όροι και τα κτηνιατρικά πιστοποιητικά για τα άλλα είδη πουλερικών σε μια ξεχωριστή απόφαση 7
ότι πρέπει συνεπώς να θεσπισθούν οι υγειονομικοί όροι καθώς και τα κτηνιατρικά πιστοποιητικά 7 ότι, δεδομένης της ύπαρξης διαφόρων ομάδων παρόμοιας υγειονομικής κατάστασης σε αρκετές τρίτες χώρες, κρίνεται σκόπιμο να θεσπιστούν διάφορα υγειονομικά πιστοποιητικά σύμφωνα με την κατάσταση αυτή 7
ότι, τώρα, σύμφωνα με πληροφορίες που έχουν ληφθεί από τις ενδιαφερόμενες τρίτες χώρες και τα αποτελέσματα των επιθεωρήσεων που έχουν πραγματοποιηθεί από τις υπηρεσίες της Επιτροπής σε ορισμένες από αυτές, είναι δυνατόν να θεσπιστούν δύο κατηγορίες πιστοποιητικών 7
ότι, για τις άλλες τρίτες χώρες, για τις οποίες δεν είναι ακόμη δυνατόν να καθοριστεί ένα πιστοποιητικό, η κατάστασή τους μελετάται πολύ προσεκτικά για να διαπιστωθεί εάν πληρούν ή όχι τα κοινοτικά κριτήρια 7 ότι, η παρούσα απόφαση θα επανεξεταστεί το αργότερο στις 31 Οκτωβρίου 1995, για να επιτραπούν ή όχι οι εισαγωγές από αυτές τις τρίτες χώρες 7
ότι η παρούσα απόφαση εφαρμόζεται λαμβάνοντας υπόψη τα μέτρα που ελήφθησαν για το νωπό κρέας πουλερικών που εισάγεται για άλλους σκοπούς, εκτός από την ανθρώπινη κατανάλωση 7
ότι επειδή θεσπίζεται νέο καθεστώς πιστοποίησης, θα πρέπει να προβλεφθεί χρονική περίοδος για την εφαρμογή του 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη επιτρέπουν την εισαγωγή νωπού κρέατος πουλερικών από τρίτες χώρες ή τμήματα τρίτων χωρών που αναφέρονται στο παράρτημα Ι, εφόσον πληρούνται οι προϋποθέσεις του αντίστοιχου υγειονομικού πιστοποιητικού που παρατίθεται στο παράρτημα ΙΙ και εφόσον το κρέας συνοδεύεται από ένα τέτοιο πιστοποιητικό δεόντως συμπληρωμένο και υπογεγραμμένο. Το πιστοποιητικό εμπεριέχει το γενικό υγειονομικό πιστοποιητικό σύμφωνα με το παράρτημα ΙΙ μέρος 1, και ένα από τα ειδικά υγειονομικά πιστοποιητικά σύμφωνα με το παράρτημα ΙΙ μέρος 2, βάσει του υποδείγματος που αναφέρεται στο παράρτημα Ι.
Άρθρο 2
Η παρούσα απόφαση εφαρμόζεται από την 1η Μαΐου 1995.
Άρθρο 3
Η παρούσα απόφαση θα επανεξεταστεί το αργότερο στις 31 Οκτωβρίου 1995.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 20 Δεκεμβρίου 1994.

Labels: 0
3
17
5